
DR.31.3.2006 15 

 

pertumbuhan baru akan digalakkan. Program pembangunan francais dan vendor akan 
diperkukuhkan. Pendekatan lebih sistematik dan berfokus akan diguna pakai ke arah 
pembangunan usahawan luar bandar, khususnya PKS asas tani dan PKS kraf tangan. 

Untuk merealisasikan pembangunan yang lebih seimbang supaya manfaat 
pembangunan dapat dinikmati oleh setiap warga secara lebih saksama, komitmen yang 
tinggi harus wujud antara pihak kerajaan, sektor swasta, badan bukan kerajaan serta setiap 
warga Malaysia. Langkah-langkah yang akan diambil bagi mewujudkan keseimbangan 
sosioekonomi tidak pernah bermaksud mengambil alih kekayaan yang sedia ada daripada 
mana-mana pihak.  Sebaliknya, ia bertujuan mengembangkan dan mengagihkan semula 
pertumbuhan ekonomi negara pada masa akan datang secara beransur, melalui 
penyertaan secara aktif dan langsung di mana semua pihak dalam proses penjanaan 
pertumbuhan ekonomi negara. 

Kajian menunjukkan bahawa dengan mengambil langkah-langkah yang saya 
nyatakan tadi, termasuk langkah-langkah pengagihan menjelang tahun 2010, pendapatan 
isi rumah akan dapat dipertingkatkan sebanyak 25% secara purata dari tahap hari ini.  
Dalam erti kata lain, semua kaum akan menikmati peningkatan pendapatan mereka.  Apa 
yang perlu ditekankan adalah hakikat bahawa dengan melaksanakan dasar pengagihan, 
bukan sahaja bumiputera, malah kaum-kaum lain turut menikmati manfaatnya. 

Namun kerajaan sedar bahawa dasar dan program pengagihan harus dirancang, 
dilaksanakan dan dipantau dengan baik supaya berlaku adil kepada semua pihak kerana 
pelaksanaan yang kurang baik dan pemantauan yang kurang berkesan memungkinkan 
berlakunya ketirisan dan penyelewengan, lalu manfaat dasar tersebut akan hanya dinikmati 
oleh sekumpulan kecil sahaja.  Keadaan ini sama sekali tidak harus dibenarkan berlaku.  
Dalam merealisasikan pembangunan ekonomi yang lebih seimbang dan bermakna, kita 
harus menerima hakikat bahawa dasar pembangunan yang tidak memberi peluang 
penyertaan secara bermakna kepada semua golongan, terutamanya golongan majoriti 
adalah satu dasar yang tidak viable dalam jangka masa panjang....   

[Tepuk] 

Dengan itu, kerajaan komited untuk melaksanakan dasar dan program pengagihan 
dengan adil, baik dan berkesan.  Kerajaan akan memastikan bahawa struktur serta proses 
pelaksanaan dan pemantauan diwujudkan segera supaya impak daripada dasar dan 
program dapat dilihat dalam tempoh yang terdekat. Merealisasikan pembangunan yang 
lebih seimbang dan bermakna adalah satu amanah untuk menjamin keadilan sosial dan 
memupuk keharmonian rakyat.  Amanah ini perlu dilaksanakan dengan ikhlas dengan tegas 
lagi berani supaya landasan ekonomi lebih kukuh dan kompetitif dapat dibina bagi 
mencapai cita-cita membina masa hadapan negara, bangsa yang lebih cerah dan generasi 
sekarang dan juga bagi generasi akan datang.   

 

Teras Keempat:  Meningkatkan Tahap Dan Kemapanan Kualiti Hidup 

Tuan Yang di-Pertua, Bahawa kemajuan sebuah negara turut dinilai berdasarkan 
kualiti hidup warga.  Kerajaan akan terus memastikan seluruh warga mendapat manfaat 
daripada program pembangunan dan hasil kemakmuran negara bahawa pembangunan 
akan menjadi lebih bermakna sekiranya kita berjaya melakukan agihan kemakmuran secara 
saksama hingga dapat meningkatkan kualiti hidup warga.   

Dalam tempoh Rancangan Malaysia Kelapan bila rumah yang dibina mengatasi 
sasaran kualiti rumah kos rendah turut bertambah baik. Kita akan terus memastikan 
penyediaan rumah yang mencukupi berkualiti dan mampu untuk dimiliki atau disewa oleh 
warga Malaysia terutama di kalangan mereka yang berpendapatan rendah.  Kerajaan akan 
membina kira-kira 43,800 unit rumah kos rendah melalui Program Perumahan Rakyat.  
Usaha ini akan diperlengkap dengan pembinaan kira-kira 29,000 rumah kos rendah dan kos 
sederhana rendah oleh Syarikat Perumahan Negara Berhad.   

 Pihak swasta hendaklah bersama membantu usaha kerajaan dengan turut 
membekalkan rumah kos rendah melalui projek pembangunan bercampur. Usaha turut 
dilaksanakan untuk meningkatkan kualiti dan kecekapan perkhidmatan perbandaran.  



pertumbuhan baru akan digalakkan. Program pembangunan francais dan vendor akan diperkukuhkan. Pendekatan lebih sistematik dan berfokus akan diguna pakai ke arah pembangunan usahawan luar bandar, khususnya PKS asas tani dan PKS kraf tangan. Untuk merealisasikan pembangunan yang lebih seimbang supaya manfaat pembangunan dapat dinikmati oleh setiap warga secara lebih saksama, komitmen yang tinggi harus wujud antara pihak kerajaan, sektor swasta, badan bukan kerajaan serta setiap warga Malaysia. Langkah-langkah yang akan diambil bagi mewujudkan keseimbangan sosioekonomi tidak pernah bermaksud mengambil alih kekayaan yang sedia ada daripada mana-mana pihak. Sebaliknya, ia bertujuan mengembangkan dan mengagihkan semula pertumbuhan ekonomi negara pada masa akan datang secara beransur, melalui penyertaan secara aktif dan langsung di mana semua pihak dalam proses penjanaan pertumbuhan ekonomi negara. Kajian menunjukkan bahawa dengan mengambil langkah-langkah yang saya nyatakan tadi, termasuk langkah-langkah pengagihan menjelang tahun 2010, pendapatan isi rumah akan dapat dipertingkatkan sebanyak 25% secara purata dari tahap hari ini. Dalam erti kata lain, semua kaum akan menikmati peningkatan pendapatan mereka. Apa yang perlu ditekankan adalah hakikat bahawa dengan melaksanakan dasar pengagihan, bukan sahaja bumiputera, malah kaum-kaum lain turut menikmati manfaatnya. Namun kerajaan sedar bahawa dasar dan program pengagihan harus dirancang, dilaksanakan dan dipantau dengan baik supaya berlaku adil kepada semua pihak kerana pelaksanaan yang kurang baik dan pemantauan yang kurang berkesan memungkinkan berlakunya ketirisan dan penyelewengan, lalu manfaat dasar tersebut akan hanya dinikmati oleh sekumpulan kecil sahaja. Keadaan ini sama sekali tidak harus dibenarkan berlaku. Dalam merealisasikan pembangunan ekonomi yang lebih seimbang dan bermakna, kita harus menerima hakikat bahawa dasar pembangunan yang tidak memberi peluang penyertaan secara bermakna kepada semua golongan, terutamanya golongan majoriti adalah satu dasar yang tidak viable dalam jangka masa panjang.... [Tepuk] Dengan itu, kerajaan komited untuk melaksanakan dasar dan program pengagihan dengan adil, baik dan berkesan. Kerajaan akan memastikan bahawa struktur serta proses pelaksanaan dan pemantauan diwujudkan segera supaya impak daripada dasar dan program dapat dilihat dalam tempoh yang terdekat. Merealisasikan pembangunan yang lebih seimbang dan bermakna adalah satu amanah untuk menjamin keadilan sosial dan memupuk keharmonian rakyat. Amanah ini perlu dilaksanakan dengan ikhlas dengan tegas lagi berani supaya landasan ekonomi lebih kukuh dan kompetitif dapat dibina bagi mencapai cita-cita membina masa hadapan negara, bangsa yang lebih cerah dan generasi sekarang dan juga bagi generasi akan datang. Teras Keempat: Meningkatkan Tahap Dan Kemapanan Kualiti Hidup Tuan Yang di-Pertua, Bahawa kemajuan sebuah negara turut dinilai berdasarkan kualiti hidup warga. Kerajaan akan terus memastikan seluruh warga mendapat manfaat daripada program pembangunan dan hasil kemakmuran negara bahawa pembangunan akan menjadi lebih bermakna sekiranya kita berjaya melakukan agihan kemakmuran secara saksama hingga dapat meningkatkan kualiti hidup warga. Dalam tempoh Rancangan Malaysia Kelapan bila rumah yang dibina mengatasi sasaran kualiti rumah kos rendah turut bertambah baik. Kita akan terus memastikan penyediaan rumah yang mencukupi berkualiti dan mampu untuk dimiliki atau disewa oleh warga Malaysia terutama di kalangan mereka yang berpendapatan rendah. Kerajaan akan membina kira-kira 43,800 unit rumah kos rendah melalui Program Perumahan Rakyat. Usaha ini akan diperlengkap dengan pembinaan kira-kira 29,000 rumah kos rendah dan kos sederhana rendah oleh Syarikat Perumahan Negara Berhad. Pihak swasta hendaklah bersama membantu usaha kerajaan dengan turut membekalkan rumah kos rendah melalui projek pembangunan bercampur. Usaha turut dilaksanakan untuk meningkatkan kualiti dan kecekapan perkhidmatan perbandaran.